
საქართველოს მთავრობის

განკარგულება №434

2005 წლის 17 ოქტომბერი
ქ. თბილისი
საქართველოს მთავრობასა და ღია სააქციო საზოგადოება PAO „ЕЭС России“-ს შორის „ენერგეტიკის სფეროში თანამშრომლობის განვითარებისა და მხარეებს შორის ადრე მიღწეულ შეთანხმებათა რეალიზაციის შესახებ“ 2005 წლის 4 ოქტომბრის ხელშეკრულებით ნაკისრ ვალდებულებათა შესრულების ღონისძიებათა თაობაზე
საქართველოს მთავრობასა და ღია სააქციო საზოგა​დოება PAO „ЕЭС России“-ს შორის 2005 წლის 4 ოქტომბრის ხელშეკრულებით ნაკისრი ვალდებულებების შესრულების უზრუნველსაყოფად, თანამშრომლობის განვითარები​სა და მიღწეულ შეთანხმებათა რეალიზაციის ეფექტიანად განხორ​ციელების მიზნით:

1. ცნობად იქნეს მიღებული, რომ:

ა) საქართველოს ენერგოსისტემის სტაბილური ფუნქციო​ნირების და ელექტროენერგიის დეფიციტის დასაფა​რა​ვად ღია სააქციო საზოგადოება PAO „ЕЭС России“ უზრუნ​ველყოფს შესაბამისი რაოდენობის ელექტროენერგიის იმ​პორტს რუსე​თის ფედერაციიდან და სომხეთის რესპუბლი​კი​დან;

ბ) ღია სააქციო საზოგადოება PAO „ЕЭС России“ ხელს შეუწყობს საქართველოს ფინანსთა სამინისტროს, ენერგე​ტი​კის სამინისტროს, სს „თელასს“, შპს „მტკვარი ენერგეტიკასა“ და კავშირ (ასოციაცია) საქართველოს ელექტროენერგიის საბითუმო ბაზარს შორის 2005 წლის 23 სექტემბრის ხელშეკ​რულებით ნაკისრ ვალდებულებათა შესრულებას;

გ) საქართველოს ელექტროენერგიის საბითუმო ბაზარი და შპს „მტკვარი ენერგეტიკა“ 2005 წლის 26 დეკემბრამდე მოახდენენ შპს „მტკვარი ენერგეტიკის“ მიმართ საქართველოს ელექტროენერგიის საბითუმო ბაზრის დავალიანების სრულ დაფარვას იმის გათვალისწინებით, რომ მხარეებმა განახორ​ციელეს ანგარიშსწორება 2005 წლის 1 ოქტომბრის მდგომა​რეობით. ფულადი ფორმით ან/და დებიტორული დავალიანების რეგრესის გზით უზრუნველყოფილი იქნება საქართველოს ელექტროენერგიის საბითუმო ბაზრის მხრიდან დარიცხული საურავების დაფარვაც;

დ) მხარეები შეთანხმდნენ, რომ 2005 წლის ბოლომდე:

დ.ა) ელექტროენერგეტიკული სექტორის შესაბამის საწარ​მო​თა შორის გააფორმონ ელექ​ტრო​ენერგიის იმპორტისა და ექსპორტის გრძელვადიანი ხელშეკრულებები;

დ.ბ) განიხილონ და შეათანხმონ შპს „მტკვარი ენერგეტი​კის“ მე-10 ენერგობლოკის აღდგენის პირობები;

დ.გ) გამონახონ ორივე ქვეყნის ელექტროენერგეტიკული სექტორის სუბიექტებს შორის არსებული დავალიანების და​ფარვის გზები.

2. საქართველოს ეკონომიკური განვითარების სამინის​ტრომ (გ. ჩოგოვაძე) 2005 წლის ბოლომდე:

ა) უზრუნველყოს „სს „თელასის“ ყველა აქციათა 75 პროცენტის ყიდვა-გაყიდვის შესახებ“ 1998 წლის 21 დეკემბრის ხელშეკრულებით გათვალისწინებული, ჯერ კიდევ სახელ​მწიფო საკუთრებაში არსებული ქ. თბილისის გამანაწილე​ბელი ქსელებისა და მაღალი ძაბვის ქვესადგურების სს „თელა​სი​სათ​ვის“ გადაცემა;

ბ) დასახოს სათანადო ღონისძიებები იმ ქონების თაო​ბაზე, რომელიც „სს „თელასის“ ყველა აქციათა 75 პროცენ​ტის ყიდ​ვა-გაყიდვის შესახებ“ 1998 წლის 21 დეკემბრის ხელშეკრუ​ლების შემდგომ სხვა პირების მიერ იქნა პრივატი​ზებული და სს „თელასს“ უნდა გადასცემოდა;

გ) სს „საქრუსენერგოს“ საწესდებო კაპიტალთან თითო​ეუ​ლი პარტნიორის შესატანის შესაბამისობაში მოყვანისა და ამ მიზნით ძირითადი ფონდების შესაფასებლად, სს „საქრუს​ენერგოს“ წესდებით დადგენილი წესით, პარტნიორებთან შეთანხმების საფუძველზე, უზრუნველყოს დამოუკიდებელი აუდი​ტორის დამტკიცება მიმდინარე წლის 20 ოქტომბრამდე.

3. სს „თელასის“ მიერ ელექტროენერგიის პირდაპირი კონტრაქტით შესყიდვის ფორმაზე გადასვლასთან დაკავშირე​ბით, საქართველოს ეკონომიკური განვითარების სამინისტრომ, მოქმედი კანონმდებლობის შესაბამისად, განკარ​გულების ძალაში შესვლიდან ერთ თვეში მოამზადოს და ხე​ლი მოაწეროს „სს „თელასის“ ყველა აქციათა 75 პროცენტის ყიდვა-გაყიდვის შესახებ“, „შპს „გარდაბანის“ ნასყიდობის“ და „სს „ხრამჰესი I“-ისა და „ხრამჰესი II“-ის აქციათა მართვის უფლების შესახებ“ ხელშეკრულებებში შესაბამისი ცვლილე​ბების პროექტებს.

4. საქართველოს ენერგეტიკის სამინისტრომ (ნ. გილაური) 2006 წლის 1 იანვრამდე უზრუნველყოს შპს „სა​ქართველოს სახელმწიფო ელექტროსისტემისა“ და ღია სააქციო საზოგადოება „СО-ЦДУ ЕЭС“-ს შორის ოპერატიულ-ტექნოლოგიური კავშირის ქართული ნაწილის აღდგენა და მისი შეუფერხებლად მუშაობის კოორდინაცია.

5. საქართველოს ლტოლვილთა და განსახლების სამი​ნისტრომ (ე. ასტემიროვა) სს „თელასთან“ ერთად 2005 წლის ბოლომდე უზრუნველყოს კომპაქტურად ჩასახლებული ლტოლ​​​​​ვილების მიერ მოხმარებული ელექტროენერგიის დავა​ლიანების დაფარვის მექანიზმის შემუშავება.

6. განკარგულების შესრულების კონტროლი განახორ​ციე​ლოს საქართველოს ენერგეტიკის სამინისტრომ.

7. განკარგულება ძალაშია ხელმოწერის დღიდან.

პრემიერ-მინისტრი



                                               ზ. ნოღაიდელი
